DOI: 10.14457/tu.the.2016.151
title: อิทธิพลกำกับการแลกเปลี่ยนความสัมพันธ์ระหว่างผู้นำกับสมาชิก ความสอดคล้องระหว่างบุคคลกับองค์การและความผูกพันต่อองค์การ: กรณีศึกษา กลุ่มพยาบาลโรงพยาบาลรัฐแห่งหนึ่ง

description: การศึกษาวิจัยเรื่อง “อิทธิพลกำกับการแลกเปลี่ยนความสัมพันธ์ระหว่างผู้นำกับสมาชิก(Leader Member Exchange)  ความสอดคล้องระหว่างบุคคลกับองค์การ (Personal Organization Fit) และความผูกพันต่อองค์การ (Organization Commitment)” เป็นการวิจัยเชิงปริมาณ มีวัตถุประสงค์ 1) เพื่อศึกษาระดับความสอดคล้องระหว่างบุคคลกับองค์การ และระดับความผูกพันของบุคลากรวิชาชีพพยาบาลในโรงพยาบาล 2) เพื่อศึกษาความสัมพันธ์ระหว่างความสอดคล้องระหว่างบุคคลกับองค์การ กับความผูกพันของบุคลากรวิชาชีพพยาบาลในโรงพยาบาล3) เพื่อศึกษาอิทธิพลกำกับของการแลกเปลี่ยนความสัมพันธ์ระหว่างผู้นำกับสมาชิกต่อความสัมพันธ์ระหว่างความสอดคล้องระหว่างบุคคลกับองค์การ กับความผูกพันของบุคลากรวิชาชีพพยาบาลในโรงพยาบาลกลุ่มตัวอย่างที่ใช่ในการศึกษาวิจัยครั้งนี้เป็นกลุ่มพยาบาลวิชาชีพโรงพยาบาลรัฐแห่งหนึ่ง จำนวน 200 คน โดยใช้แบบสอบถามเป็นเครื่องมือในการวิจัยซึ่งมีข้อคำถามทั้งหมด  27  ข้อ   ซึ่งข้อคำถามทั้งหมดในแบบสอบถามได้ผ่านการตรวจสอบความเที่ยงตรงและข้อคำถามแต่ละข้อมีค่าความเชื่อมั่นของแบบสอบถาม  (ค่าสัมประสิทธิ์แอลฟา)   ไม่ต่ำกว่า 0.70ในการศึกษาวิจัยครั้งนี้ ผู้วิจัยใช้โปรแกรม IBM SPSS Statistics Software Version 21 ในการวิเคราะห์ค่าสถิติเพื่ออธิบายข้อมูลทั่วไปของกลุ่มตัวอย่าง ด้วยค่าร้อยละ (Percentage) ค่าเฉลี่ย (Mean) ค่าความถี่ (Frequency) และค่าเบี่ยงเบนมาตรฐาน (Standard Deviation) และทดสอบสมมติฐานการวิจัยของตัวแปรที่ใช้ในการศึกษา ด้วยการวิเคราะห์ความถดถอยพหุคูณ  (Multiple Regression Analysis) และการวิเคราะห์อิทธิพลร่วม (Interaction Effect)จากการศึกษาสามารถสรุปผลการวิจัยได้ ดังนี้ 1.ความสอดคล้องระหว่างบุคคลกับองค์การมีความสัมพันธ์เชิงบวกกับความผูกพันต่อองค์การทางด้านจิตใจ (Affective Commitment) และความผูกพันต่อองค์การทางด้านบรรทัดฐาน  (Normative Commitment) นอกจากนี้ยังพบว่า ความสอดคล้องระหว่างบุคคลกับองค์การไม่มีความสัมพันธ์เชิงบวกกับความผูกพันต่อองค์การทางด้านการคงอยู่กับองค์การ (Continuance Commitment) 2.การแลกเปลี่ยนความสัมพันธ์ระหว่างผู้นำกับสมาชิกมี (Leader Member Exchange)  อิทธิพลกำกับต่อความสัมพันธ์ระหว่างความสอดคล้องระหว่างบุคคลกับองค์การกับความผูกพันต่อองค์การทั้ง 3 มิติ ได้แก่ 1.ความผูกพันด้านจิตใจ (Affective attachment) 2.ความผูกพันด้านความคงอยู่กับองค์การ (Continuance Commitment) 3.ความผูกพันด้านบันทัดฐาน (Normative Commitment)  โดยผลการศึกษาวิจัยครั้งนี้ ชี้ให้เห็นว่าความสอดคล้องระหว่างบุคคลกับองค์การมีความสำคัญอย่างยิ่งต่อความผูกพันต่อองค์การ (Organization Commitment) และระดับของการแลกเปลี่ยนความสัมพันธ์ระหว่างผู้นำกับสมาชิกซึ่งเป็นตัวแปรกำกับมีอิทธิพลที่ส่งผลต่อความสอดคล้องระหว่างบุคคลกับองค์การกับผูกพันต่อองค์การ ทั้ง 3 มิติ ได้แก่ 1.ความผูกพันด้านจิตใจ (Affective attachment) 2.ความผูกพันด้านความคงอยู่กับองค์การ (Continuance Commitment) 3.ความผูกพันด้านบันทัดฐาน (Normative Commitment)  ดังนั้น ด้านความสอดคล้องระหว่างบุคคลกับองค์การ องค์การจึงควรตระหนักและคัดเลือกสรรหาบุคลากรให้มีความเหมาะสมกับองค์การ รวมถึงควรปลูกฝังค่านิยม วัฒนธรรมองค์การที่ดีงามเพื่อให้พนักงานเกิดความรู้สึกภาคภูมิใจและเกิดความรู้ความรู้สึกผูกพันต่อองค์การ  นอกจากนี้ ด้านการแลกเปลี่ยนความสัมพันธ์ระหว่างผู้นำกับสมาชิก ซึ่งมีอิทธิพลที่จะทำให้บุคลากรยังอยู่ในองค์การต่อไป องค์การควรเสริมสร้างความสัมพันธ์ของผู้นำกับสมาชิก เพื่อให้เกิดสัมพันธภาพอันดีระหว่างผู้นำกับสมาชิก ทำให้บุคลากรมีความรู้สึกที่ดีต่อองค์การ